રાજ્યના આરોગ્ય વિભાગ દ્વારા ટૂંક સમયમાં જ અમદાવાદ શહેર સહિત રાજ્યભરની મહાનગરપાલિકા, નગરપાલિકા, પંચાયતોને સરકાર પાણીનાં પાઉચ પર પ્રતિબંધ મૂકવાની સૂચના અપાશે. અા અંગે રાજ્ય કક્ષાના આરોગ્ય પ્રધાન કુમાર કાનાણીએ જણાવ્યું હતું કે આજથી રાજકોટ શહેરમાં પાણીનાં પાઉચના જાહેર સ્થળો કે સરકારી કચેરીઓમાં વેચાણ પર પ્રતિબંધ લાગુ થઇ ગયો છે. ટૂંક સમયમાં જ આ નિયમ અમદાવાદ સહિત રાજ્યભરમાં લાગુ પાડી દેવામાં આવશે.